cyanic-selkie/wikianc huggingface dataset:
Charles Lenormant
Bakgrunn
Lenormant studerte til å begynne med jus, men gikk så over til arkeologiske studier.
Forskning
Han reiste sammen med Jean-François Champollion i 1828 rundt i Egypt og deltok i 1829 i den franske Morea-ekspedisjon. Etter hjemkomsten ble han i 1830 leder for avdelingen Beaux Arts ved undervisningsministeriet, og så konservator ved Bibliothèque de l’Arsenal, fra 1832 ved Bibliothèque nationale, med særlig ansvar for Cabinet des Médailles. Fra 1840 til 1859 ledet han kabinettet.
Fra 1835 til 1846 var han professor for historie ved Sorbonne. Etter påtrykk fra studentene måtte han innstille sine forelesninger, fordi han i disse hadde forfektet ortodoks katolsk tro. Det var studenter som utøvet påtrykket, som reaksjon på hans delaktighet i avskaffelsen av Edgar Quinets lærestol. Etter at han ble tvunget fra sin professorat fikk hanan redaktøransvaret for Correspondent, som han så gav fra seg i 1855.
Han var fra 1839 medlem av Académie des Inscriptions et Belles-Lettres og fra 1845 etter forslag fra Theodor Panofka og August Böckh korresponderende medlem ved det prøyssiske vitenskapsakademi. Han samarbeidet tett med Jean-Joseph-Antoine-Marie de Witte.
I 1826 giftet han seg med Julie Récamiers datter. Gjennom hustruen fikk han innpass i den parisiske sosietet. Deres sønn var arkeologen François Lenormant.
Hans grav er på Kolonoshøyden i Athen.
Cam Pha
Cam Pha er en by i den administrative region Mien Nui Va Trung Du helt nord i Vietnam, mot grensen til Kina. Byen hadde i 2004 136.600 innbyggere.
Thai Nguyen
Thai Nguyen er hovedstaden i den administrative region Mien Nui Va Trung Du helt nord i Vietnam. Byen hadde i 2010 330 000 innbyggere.
Prestfoss Mølle lyd og musikkstudio
Prestfoss Mølle lyd og musikkstudio er et lydstudio i Gjerstad.
Studioet blir drevet av Knut Magne Valle, og er blant annet blitt brukt til å spille inn albumet Ordo Ad Chao fra Mayhem, Nightmare Diaries fra Ancestral Legacy og debutalbumet til greske Ravenkult; Temples of Torment.
Haga (Uppland)
Haga er et tettsted i Enköping kommune i Uppsala län i landskapet Uppland i Sverige. I 2010 hadde tettstedet 257 innbyggere.
Hundekjøring NM nordisk stil og kombinert 2010
NM i hundekjøring ble avholdt på Lygna skistadion i nordisk stil og slede sprint den 23. januar-24. januar 2010.
Nittedal hundekjørerklubb var arrangør. Kongepokalen og gullmedaljen i kvinneklassen nordisk stil ble tildelt Ane Morisbak Skjønsberg fra Asker Trekkhundklubb. Kongepokalen og gullmedaljen i herreklassen nordisk stil gikk til Svein Ivar Moen fra Lillehammer Brukshundklubb. I Combined gikk gullmedaljene til Ane Morisbak Skjønsberg fra Asker Trekkhundklubb og Svein Ivar Moen fra Lilleammer Brukshundklubb.
Disko
Disko kan sikte til
Hargshamn
Hargshamn er et tettsted i Östhammar kommune i Uppsala län i landskapet Uppland i Sverige. I 2010 hadde tettstedet 312 innbyggere.
Tettstedet består hovedsakelig av eldre villabebyggelse utenfor havnen, som har vært i drift fra 1600-tallet. Havnen var da eksporthavn for stangjern fra Hargs bruk. Helt frem til nedleggelsen av Dannemora gruve i 1992 var jernmalm det viktigste produktet.
Service og industri
Den viktigste virksomheten er Jaco Fabriks AB med over 50 ansatte, som produserer stillaser, transformatorstasjoner, systemløsninger for mobiltelefoni og trådløst bredbånd, signal- og sikkerhetsanlegg for togdrift med mer. Hargshamn har opplevd nedleggelse av viktige servicetilbud de siste årene. Skolen ble lagt ned i 2005. Landhandelen med post og bensinstasjon ble nedlagt i 2007.
Hargshamn har internasjonal havn med 8,5 meters dybde som hovedsakelig brukes til bulktransport, for det meste drivstoff. Fra havnen går det jernbane og bilveg for videretransport.
Gimo
Gimo er et tettsted i Östhammar kommune i Uppsala län i landskapet Uppland i Sverige. I 2010 hadde tettstedet 2 688 innbyggere. Gimo ligger cirka femti kilometer nord for Uppsala.
Guido Trenti
Guido Trenti (født 27. desember 1972) er en tidligere profesjonell amerikansk-italiensk landeveissyklist.
Marco Fabbri
Marco Fabbri (født 2. februar 1988) er en italiensk kunstløper. Han konkurrerer i isdans sammen med Charlène Guignard. De vant gull under EM i kunstløp 2022, og bronse i 2019 og 2022. Under Vinter-OL 2014 i Sotsji ble de nummer 14. Under Vinter-OL 2018 ble de nummer 10, og under Vinter-OL 2022 i Beijing ble de nummer 5.
Hòa Bình
Hòa Bình er en provins og en by i den administrative region Tây Bắc Bộ helt nord i Vietnam, mot grensen til Kina. Byen hadde 100,000 innbyggere i 2004.
Theo (band)
Historie
Theo ble opprettet i 1982 og var aktive frem til slutten av 1980-tallet. Med originalbesetningen gav de ut to kassetter med, med nye medlemmer singlen «Born to Rock» og studioalbumet The Good, the Bad, and the Ugly. Theo spilte på lokale arrangement som Kildenrock og Molandsrock, og hadde en opptreden på NRK med «Born to Rock». Bandet ble oppløst i 1989 / 1990. Det ble holdt en mimrekonsert i Arendal 27. desember 2007.
Bård Torstensen og Erlend Ottem har senere gjort suksess med nu metal-bandet Clawfinger. Geir Emanuelsen var med i Go-Go Gorilla (med Alex Rosén), Dixie Ramblers og Howlin' Pimp-O-Negros. Han spiller fortiden i surfrock bandet The Beat Tornados som han var med å starte. Harald Dose er vokalist i Dose Project Band, som har utspring i Arendal Storband.
Ålandshavet
Ålandshavet (svensk: Ålands hav, finsk: Ahvenanmeri) er havområdet vest og sør for den finske øygruppen Åland. Det ligger mellom Åland og det svenske fastlandet på høyde med Uppland. Ålandshavet danner overgangen mellom den egentlige Østersjøen og Bottenvika. Den smaleste delen kalles Södra Kvarken, og er rundt 30 km bredt.
Ålandshavets største dybde er 301 meter. Fergetrafikken over Ålandshavet går mellom Kapellskär i Sverige og Mariehamn på Åland, eventuelt Åbo i Finland, og mellom Grisslehamn og Eckerö. Allerede på 1960-tallet ble farvannet mellom Kapellskär og Mariehamn trafikkert av en ferge kalt Ålandsfärjan.
Lillkyrka
Lillkyrka er et tettsted i Enköping kommune i Uppsala län i landskapet Uppland i Sverige. I 2010 hadde tettstedet 301 innbyggere.
Bernhard Lösener
Bernhard Lösener (født 27. desember 1890 i Fürstenberg (Oder), død 28. august 1952 i Köln) var en tysk jurist og nazistisk embetsmann. Han virket fra 1935 som "Rassenreferent" med arbeidet med Nürnberg-lovene.
Han var sønn av en lavere embetsmann. Han deltok i den første verdenskrig og begynte deretter ved Tübingen universitet. Han ble med i NSDAP i 1930 og etter maktovertagelsen i 1933 fikk han en stilling i Innenriksdepartementet. Han var viktig i skrivingen av flere anti-jødiske lover, særlig Nürnberg-lovene fra 1935 og konsentrerte seg særlig om problemer knyttet til "mischlinger".
I henhold til Löseners egen forklaring jobbet han systematisk for å sikre at "kvart-jøder", "halvjøder" og "fulljøder" i blandete ekteskap skulle sikres fra nazistisk forfølgelse og tilintetgjørelse. Han mente at så mange som 100 000 mischlinger var reddet fra deportasjon og død på grunn av hans motvilje mot å klassifisere dem som fulljøder. I 1943 forlot han Innenriksdepartementet og ble utnevnt til dommer.
I november 1944 ble han arrestert, mistenkt for å ha hjulpet et ektepar som var involvert i kuppforsøket mot Hitler. Han ble ekskludert fra partiet og forble fengslet frem til krigens slutt.
Lösener ble arrestert to ganger etter 1945, men ble til slutt frigitt og vendte tilbake til sitt arbeid som embetsmann inntil sin død i 1952.
Vesternbakken
Vesternbakken er en vei på Vestern i Ringerike kommune, og er en del av Fylkesvei 2860.
Veien er en fortsettelse av Ole Thorkelsens vei, og starter der Oddliveien tar av fra fylkesveien. Vesternbakken går oppover i terrenget i det som også i dagligtale omtales som «Vesternbakken», og der den flater ut går den over i Klekkenveien ved Westeren gård i Klekkenveien 33. Den er i stor grad omgitt av eneboliger og gårder, og ligger cirka 147 meter over havet på toppen.
Charles Wegelius
Charles «Charlie» Wegelius (født 26. april 1978 i Esbo, Finland) er en tidligere profesjonell engelsk landeveissyklist. Han la opp høsten 2011 etter 11 sesonger som profesjonell.
Roman
En roman er en lengre, diktet prosafortelling som i vår tid gjerne utgis som egen bok. Alternativt kan en roman utgis som en føljetong i en avis eller et tidsskrift. For eksempel var dette vanlig i Storbritannia på 1800-tallet, og den store engelske romanforfatteren Charles Dickens ga ut de fleste av romanene sine som føljetong. Det finnes også eksempler på romaner som er publisert i elektronisk form på internett.
Som regel skildrer romanen menneskers liv og skjebne. Vekten kan variere fra ytre begivenheter og miljøskildringer til å konsentreres rundt det sjelelige og karakterutviklingen.
Ordet kommer fra romanz, som i middelalderen var betegnelsen på det talespråket som hadde utviklet seg på fransk område fra «romernes språk», latin. Ordet gikk så over på en særskilt sjanger av fortellinger som enten var oversatt fra latin til folkespråket (det vil si fransk eller Provençalsk) - eller var skrevet på folkespråket etter antikke romerske forbilder. Dette var en del av den høviske litteraturen, som kom på moten i Frankrike på 1100-tallet. Første gang ordet «roman» forekommer i fransk, er i tittelen Roman de Brut, som er en oversettelse fra 1155 av en engelsk krønike.
Som den første egentlige roman i europeisk litteratur regnes likevel Miguel de Cervantes' Don Quijote. Denne romanen kan leses som et oppgjør med middelalderen og dens høviske ridderdiktning, og slik sett innvarsle det moderne i europeisk idéhistorie. Også i et langt tidsperspektiv kan romansjangerens utvikling sies å gjenspeile framveksten av et moderne tenkesett, ved at sjangeren særlig har blitt brukt til å vise fram menneskelig individualitet, menneskers valg og menneskets ensomhet.
I løpet av 1800-tallet utviklet romanen seg til å bli den mest populære litterære sjangeren, og fra slutten av 1800-tallet og framover har en rekke forfattere ført romansjangeren inn på nye veier, slik at den har fortsatt å være en hovedsjanger også i modernismen: Fjodor Dostojevskij, Knut Hamsun, Marcel Proust, Franz Kafka, James Joyce, Virginia Woolf, Robert Musil.
Undersjangre
Romanen kan deles i en rekke undersjangre, dels etter formkriterier, dels etter innhold:
Guimarães
Guimarães er en portugisisk by og kommune i distriktet Braga i den nordøstlige delen av landet. Byen har 52 181 innbyggere og et areal på 23,5 km². Byen er administrativt senter for kommunen som dekker et område på 241,05 km², med 162 636 innbyggere (2008).
Freguesier
Kommunen er delt inn i 48 freguesier (sogn):
Österbybruk
Österbybruk er et tettsted i Östhammar kommune i Uppsala län i landskapet Uppland i Sverige. I 2010 hadde tettstedet 2 272 innbyggere.
Tidligere gikk den smalsporede Dannemora-Hargs Järnväg gjennom Österbybruk. Persontrafikken ved Österbybruks jernbanestasjon opphørte omkring 1960. Banen ble utbygd til normalspor på 1970-tallet, og brukes i dag til godstrafikk til og fra havnen i Hargshamn.
På 1400-tallet tilhørte Österby gård Örbyhus, som var eid av Vasa-ætten. Gustav Vasa anla ved hjelp av tyske eksperter et jernverk her. På 1600-tallet kom Österby sammen med Lövsta og Gimo i Louis De Geers eie. Under ledelse av de Geers ble Österby utviklet til å bli Sveriges nest største jernverk. I 1927 ble jernverket overtatt av Fagersta Bruk, og det ble nedlagt i 1983.
Hvert år i juni blir det arrangert et nøkkelharpestevne i parken til Österbybruks herregård.
Farelva
Farelva er en elv i Skien kommune i Telemark. Elva starter ved utløpet av Norsjø ved Skotfoss, og løper ut i Hjellevannet ved Faret. Elva er en del av Skiensvassdraget.
Verdipapir
Verdipapir (engelsk: security) er en betegnelse for dokumenter som har økonomisk verdi, særlig dokumenter som representerer pengekrav – ihendehaverobligasjoner, pantobligasjoner, veksler og vekselobligasjoner – men også eksempelvis aksjer.
Ylistaro
Ylistaro er en tidligere kommune i landskapet Södra Österbotten i Finland. Kommunen ble den 1. januar 2009, sammen med kommunen Nurmo, slått sammen med Seinäjoki kommune.
Verdipapir
I Norge er det Verdipapirkontrollen som er myndigheten som foretar kontroll av fondsmegleres virksomhet, og av overholdelsen av bestemmelsene fattet i lov om verdipapirhandel av 19. juni 1997. Denne kontrollen er gitt Finanstilsynet av Finansdepartementet. I Norge er de viktigste typer av verdipapirer registreringspliktige i Verdipapirsentralen.
Vestern
Vestern eller Vesteren (gnr. 95) er en tidligere storgård som ligger på Vesterntoppen i Haugsbygd i Ringerike kommune, langs fylkesvei 163 (Klekkenveien) like vest (og nedenfor) for den urgamle gården Sætrang. Like ved Vestern ligger også Klette, eller Ødegaarden som den gjerne kalles nå.
Den siste viking
Den siste viking er en roman av Johan Bojer. Den omhandler og gir en mangfoldig skildring av et kystmiljø rundt Rissa i Trøndelag. Stedet er avhengig av lofotfisket for å livberge seg. Boka kom ut i 1921 og har senere blitt oversatt til en mengde språk. Den regnes i dag som den boken Johan Bojer hadde mest suksess med i Norge. Bojer skildrer en kultur som går tapt med fremveksten av industrifisket og hverdagskulturen i et fiskevær for hundre år siden.
Vestern
Vestern, som var en såkalt vingård, er trolig ryddet i de første århundrene etter år 0. Den er siden delt. Navnet stammer fra den norrøne beskrivelsen vestrvin, som med all sannsynlighet er utskilt fra urgården Sætrang. Opprinnelig har gården eid grunnen øst for stedet der Randselva møter Begnaelva og danner Storelva, like etter Hønefossen i Hønefoss. Dette inkluderer det området vi i dag kjenner som Vesterntangen, en naturlig tange som er dannet som følge av at Randselva danner meandere nær utløpet.
Den siste viking
Handling
Kristaver Myran, som har seilt mange ganger vinterstid opp på lofotfisket, går til anskaffelse av lofotbåten «Kobben» som har kullseilt tre vintre på rad. Med på båten mønstrer et livfullt og fargerikt mannskap, som opplever både medgang og motgang, samt slaget i Trollfjorden i 1890.
Vestern
Vesternbakken
Fra Vesterntangen reiser landskapet seg bratt i øst mot Vesterntoppen, der spesielt nordre del er utbygd av eneboliger. Stigningen mot toppen langs fylkesvei 163 er kjent som Vesternbakken og er en delstrekning på fylkesvei 163. Vesternbakken begynner der Ole Torkildsens vei slutter, i svingen ved innkjøringen til Odliveien. Området på begge sider av stigningen er også for det meste utnyttet til boligformål.
Den siste viking
Skuespill
Historien ble også satt opp som skuespill ved Trøndelag Teater våren 2008, med Trond-Ove Skrødal, Marianne Meløy og Mads Bones i sentrale roller. Den fikk gode kritikker og gode besøkstall.
Berlins fjernsynstårn
Berlins fjernsynstårn (Fernsehturm) er et fjernsynstårn i det sentrale Berlin. Det er et kjent landemerke rett ved Alexanderplatz, og ble bygget mellom 1965 og 1969 i det daværende Øst-Berlin som et prestisjeprosjekt for kommunistregimet. Tårnet ble brukt som et symbol på Berlin av regimet i DDR. Tårnet kan lett sees i de sentrumsnære bydelene i Berlin.
Tårnet var opprinnelig 365 meter høyt, men etter at en ny antenne ble installert på 1990-tallet er høyden øket til 368 meter. Fjernsynstårnet er den høyeste konstruksjonen i hele Vest- og Sentral-Europa.
Det finnes en utsiktsplattform og en roterende restaurant i tårnet. Utsiktsplattformen ligger 204 meter over bakken, mens restauranten, som roterer helt rundt i løpet av tyve minutter, ligger noen få meter over utsiktsplattformen. Opprinnelig roterte restauranten i løpet av en time, hastigheten ble senere fordoblet og tredoblet under renoveringen på 1990-tallet.
Inne i tårnet er det to heiser som bringer besøkende opp til plattformen på 35 sekunder. Tross farten, er heismekanikken så finstilt, at de færreste merker bevegelsen.
Tårnet har etter gjenforeningen vært eiet av Deutsche Telekom.
Når solen skinner på kuppelen i rustfritt stål gir det en refleksjon i form av et kors. Det ateistiske og kirkeundertrykkende kommunistregimet hadde ikke forutsett dette, og denne virkningen ble derfor på folkemunne kalt «pavens hevn». Ronald Reagan nevnte dette i sin tale «Tear down this wall» ved Brandenburger Tor 12. juni 1987:
Charlène Guignard
Charlène Guignard (født 12. august 1989) er en franskfødt italiensk kunstløper. Hun konkurrerer i isdans sammen med Marco Fabbri. De vant gull under EM i kunstløp 2022, og bronse i 2019 og 2022. De representerte Italia under Vinter-OL 2014 i Sotsji, der de ble nummer 14. Under Vinter-OL 2018 ble de nummer 10, og under Vinter-OL 2022 i Beijing ble de nummer 5.
Christopher Grøndahl
Christopher Grøndahl (født 15. november 1969 i Oslo) er en norsk forfatter og dramatiker. Han er utdannet Cand. Philol. i fransk fra universitetene i Oslo og Brüssel.
I 2011 mottok Christopher Grøndahl Amandaprisen for beste filmmanus. Prisen ble gitt for Nokas, som han hadde idé og skrev manus til.
Forfatterskap
Hørespillet Niveanatt, som var planlagt sendt høsten 2001, måtte utsettes på grunn av terrorangrepene 11. september. Stykket handler om at Norge blir invadert av USA etter at noen detonerer en bilbombe utenfor den amerikanske ambassaden i Oslo.
I 2006 tok Grøndahl initiativet til å lage en spillefilm om Nokas-ranet i Stavanger. Han skrev senere manuskriptet til filmen, som hadde kinopremiere 1. oktober 2010 med tittelen Nokas. Filmen er en dempet fremstilling av selve ransdagen, og var en stor suksess. Filmen ble sett av 250 000, og var en av de ti mest sette på kino i Norge i 2010. Han mottok Amandaprisen 2011 for filmmanuset.
Heia Tufte!
Serien ble en kjempe-suksess for TVNorge og enkelte episoder i første sesong hadde over 800 000 seere. Den vant Gullruten i to kategorier på samme år; for beste underholdningsprogram og årets nyskapning.
Heia Tufte var basert på den danske serien FC Zulu som gikk første gang i 2004. Nordisk film sto for produksjonen av både den danske og norske versjonen.
Om serien
Laget i serien ble kalt Tufte IL, etter det begredelige laget i en Lotto-reklame som ender opp med å bruke litt av en lottopremie til å leie inn Peter Schmeichel i mål. Reklamen var fra 2002 og navnet ble brukt med Norsk Tippings tillatelse.
Nordisk Film forsøkte først å selge programkonseptet til NRK, men de takket nei. Programmet endte dermed opp hos TVNorge som sa seg villige til å være med på å produsere to sesonger. I 2008 videresolgte Nordisk film konseptet til TV 2. Der ble serien kalt FK Zebra, og trent av Drillo. TVNorge protesterte kraftig mot salget fordi de mente konseptet var utviklet av dem.
Familiebarnehage
En familiebarnehage er en barnehage der driften foregår i små grupper i private hjem.
Arbeidet med barna i en familiebarnehage utføres av en familiebarnehageassistent. Assistenten får veiledning og oppfølging av en barnehagelærer. Barnehagelæreren er også pedagogisk leder for barnehagen. En familiebarnehage består vanligvis av to eller flere hjem. Hver assistent kan ha ansvar for inntil fem barn, avhengig av barnas alder.
Heia Tufte!
Finalekampene
I første sesong spilte Tufte mot Vålerenga, som var under Kjetil Rekdals ledelse. Kampen endte 15-1 i Vålerengas favør. Tuftes eneste mål ble skåret av Sjur Marius Tomter.
Familiebarnehage
Familiebarnehagen finansieres ved foreldrebetaling og statlig driftstilskudd. (ev. kommunalt tilskudd)
En familiebarnehage kan være kommunal eller privat eiet.
Heia Tufte!
Finalekampene
I andre sesong møtte de Rosenborg på Lerkendal stadion med over 12 500 tilskuere. Kampen endte 8-4 for Rosenborg. Det siste målet ble skåret av Tufte og kom i forbindelse med en corner. Udi sørget for den skoringen. Han startet som lagets keeper, men ble sendt ut på banen midtveis i andre omgang og satte ballen i mål på overtid. Udi ble forøvrig kåret til Tuftes beste spiller.
Seertall og omtale
Første sesong hadde et seersnitt på 676 000. Noe som var svært høyt for TVNorge. Premieren ble sett av 452 000, noe som var blant de høyeste tallene som kanalen hadde hatt opp gjennom historien for en egenproduksjon. En av episodene ble sett av 810 000.
I andre sesong falt seertallene kraftig og ble i snitt liggende på 280 000. Finalen ble sett av 302 000. Sesongen ble av enkelte beskrevet som en flopp.
Dagbladets TV-anmelder gav den terningkast fem.
Deltakere
{| cellpadding="2" cellspacing="2" border="0" style="width: 80%;"
DVD og CD
Sesong 1 av Tufte ble lansert på DVD og solgte 100 000 eksemplarer på et par måneder. Det ble også gitt ut en CD, som blant annet inneholder fotballagets egen kampsang "Heia Tufte", samt 13 andre fotballsanger (både norske og utenlandske). CD solgte i 30 000 eksemplarer.
Fotnoter
<references group='lower-alpha'/>
London, Midland and Scottish Railway
Etter utbruddet av andre verdenskrig ble alle jernbaneselskaper underlagt statlig kontroll og drift. Etter krigen var jernbanenettet og materiellet nedslitt, og den britiske regjeringen besluttet å nasjonalisere jernbanen. I 1948 ble «de fire store» – deriblant LMS – overtatt av staten, og innlemmet i det statlige selskapet British Railways.
LMS ble dannet ved sammenslåing av mange mindre jernbaneselskaper. De viktigste var:
Stamming
Stamming er en taleflytvanske, og kan være en kommunikasjonshemming. Stamming innebærer at talen blir avbrutt av ufrivillige gjentagelser og forlengelser av lyder og ord, samt stille pauser (blokkeringer), som kan oppleves som at ord setter seg fast i brystet, halsen eller munnen. Slike talebrudd kan komme uventet, og kan oppleves som at en mister kontroll over talen sin. De fleste mennesker har av og til brudd i talen, som pauser, nøling og revisjoner, uten at dette nødvendigvis kalles stamming. Både arten og graden av talebrudd skiller stamming fra det som kalles normal ikkeflyt.
Forekomsten av stamming er anslått å ligge på omkring 0,72 prosent. Vanligvis viser stamming seg først i 2-5-årsalderen, i en periode der barnets språk er i rask utvikling. Rundt 8-11 prosent av alle barn vil stamme på et eller annet tidspunkt, men de fleste av dem, rundt 70-90 prosent, vil slutte å stamme uten profesjonell hjelp (naturlig opphør). Det er i utgangspunktet nesten like mange jenter som gutter som begynner å stamme, men fordi flere jenter enn gutter opplever naturlig opphør, er det flere voksne menn enn voksne kvinner som stammer, omtrent fire menn for hver kvinne.
Stamming kan påvirke kommunikasjonen, samværet med andre mennesker, og opplevelsen den som stammer har av seg selv. For noen kan stammingen også påvirke yrkesvalg. Ofte forsøker den som stammer å bytte ut visse ord, unngå situasjoner, eller denne går inn for å skjule stammingen helt (skjult stamming). Resultatet av dette kan bli en ond sirkel av talefrykt, passivitet og isolasjon. Personer som stammer har økt risiko for symptomer på sosial angst. Dette er trolig en konsekvens av stammingen.
Det er likevel svært individuelt hva slags konsekvenser stammingen får. Ikke alle opplever stammingen sin som et hinder eller et problem.
Årsaker
Årsakene til stamming er ikke fullt forstått, men stamming kan best karakteriseres som en multifaktoriell vanske. Det vil si at flere forhold påvirker hvorfor vansken oppstår, og hvordan den utvikler seg. Det skilles mellom årsaker til at et barn begynner å stamme, og årsaker til at stammingen vedvarer og arter seg som den gjør. Genetiske og nevrologiske forhold knyttet til talemotorikk og språkprosessering er trolig viktige når stammingen oppstår. Ettersom stammingen ofte oppstår i en periode med rask språklig og sosial utvikling, er det i tillegg grunn til å tro at de nevrologiske forholdene samvirker med barnets øvrige utvikling, og at disse forholdene samlet sett kan gjøre et barn sårbart for stamming. Etter stammingens begynnelse, vil barnets emosjonelle reaksjoner og sosiale erfaringer påvirke hvordan stammingen utvikler seg. Det er fremdeles uvisst hvorfor noen barn slutter å stamme, mens andre ikke gjør det.
Stamming har vist seg å ha et genetisk grunnlag, slik at sannsynligheten for å begynne å stamme er større dersom en nær slektning stammer. Forskere har funnet forskjeller mellom hjernen til personer som stammer og hjernen til personer som ikke stammer. Hjerneområder som peker seg ut, er områder som er viktige for planleggingen, initieringen og utføringen av talebevegelser. Det ser ut til at personer som stammer har avvik i den prosesseringen i hjernen som ligger til grunn for talespråket. Slike funn hos voksne kan likevel være vanskelige å tolke, fordi hjernen er i stadig utvikling, og blir påvirket av det en person gjør og opplever. Dermed blir det vanskelig å skille årsak fra virkning.
En utbredt oppfatning blant ikke-fagfolk synes å ha vært at stamming skyldes følelsesmessige problemer, som nervøsitet eller psykologiske traumer. Denne oppfatningen har vært opphav til teoretiske forklaringer av stamming som et uttrykk for behov som ikke har blitt tilfredsstilt. Slike forklaringer har i dag liten empirisk støtte. Det betyr at vi ikke har grunnlag for å hevde at emosjonelle problemer er en viktig årsak til at personer begynner å stamme. Men stamming kan medføre en del negative erfaringer med kommunikasjon, noe som i sin tur kan påvirke selvbilde og følelser.
Behandling
Stamming behandles hovedsakelig av logoped. I tillegg kan mange ha nytte av å bli kjent med andre som stammer, gjennom for eksempel likepersonsordningen til Norsk interesseforening for stamming og løpsk tale. Det fins òg behandlingstilbud som drives av ikke-fagfolk. Stamming kan øke risikoen for psykiske problemer, særlig sosial angst. Ved slike problemer, kan det være hensiktsmessig å involvere psykolog i behandlingen.
I behandling av førskolebarn som stammer er målet med behandlingen å oppnå spontan flyt, det vil si at barnet skal slutte å stamme. Å ha mål om spontan flyt er allikevel omdiskutert. Dersom man kun fokuserer på dette kan man stå i fare for å neglisjere funksjonell håndtering av stammingen, hvilket innebærer å ikke la seg begrense av tilstedeværelsen av stamming. Det er en rekke ulike behandlingsprogrammer for barn i barnehagealder som stammer. Sannsynligheten for å slutte å stamme helt, reduseres med økende tid siden stammingen begynte. For voksne som stammer, er det sjelden realistisk å slutte å stamme. Da vil målene for behandlingen snarere handle om å lære å leve med stammingen, og kunne kommunisere uhindret.
Det overordnede målet med stammebehandling blir da å øke personens autonomi, slik at stammingen ikke blir til hinder i hverdagen. For å oppnå dette, jobber klienten sammen med logopeden med å lære å kommunisere mer effektivt, for eksempel ved å redusere unngåelsen av fryktede ord, øve på å stamme på en lettere, mindre anstrengt måte, og øve på passende øyekontakt og turtaking i samtaler. Å produsere mer flytende tale kan være ett mål, men i så fall som et delmål for å oppnå mer effektiv kommunikasjon og i siste instans større autonomi.
For å oppnå dette, kan flytskapende og stammemodifiserende teknikker brukes.
For en del personer som stammer er negative tanker og følelser en viktig del av vanskebildet. Mange kan oppleve frykt for å stamme, og forsøke å unngå lyder, ord og situasjoner hvor de tror de vil stamme. I slike tilfeller er det avgjørende å arbeide med tanker og følelser i tillegg til tale. Her inngår det å bli bevisst på egne unngåelsesmønstre, og jobbe med å erstatte unngåelsesatferd med tilnærmingsatferd. Elementer fra kognitiv adferdsterapi kan være nyttige for å redusere frykt og øke selvtilliten i sosiale situasjoner. Her inngår for eksempel trening med å oppsøke fryktede situasjoner, for å venne seg til situasjonen og minske frykten (eksponeringsterapi). I slik behandling er det viktig å gå forsiktig fram, ved å begynne med de minst fryktede situasjonene og gradvis øke vanskegraden. Når personen som stammer gjentatte ganger opplever kontroll og mestring i situasjoner som tidligere har framkalt stress og frykt, kan den betingede (lærte) koblingen mellom stamming og negative følelser brytes.
Det varierer hva personer som stammer ønsker å oppnå med behandling. Noen ønsker verktøy for å kontrollere stammingen sin, andre ønsker først og fremst å redusere frykten for å stamme. Det er viktig at behandlingsmålene blir utarbeidet i et samarbeid mellom logopeden og klienten, slik at behandlingen blir tilpasset den enkelte.
Stammebehandling arter seg forskjellig avhengig av klientens alder.
Behandling av førskolebarn
Å oppdage og behandle stamming tidlig øker sjansen for opphør av stamming. Hos de fleste begynner stammingen i førskolealder. Den kan begynne gradvis og mykt, for deretter å øke i frekvens og alvorlighet, eller den kan begynne brått og kraftig. Det sistnevnte scenarioet kan virke noe mer alvorlig, men disse barna har ikke noen dårligere prognose enn de som begynner mykt og gradvis. Det er viktig at barnehagen er oppmerksom på barns taleflyt, og tar foreldres bekymring alvorlig. Men ettersom mange småbarn har en periode med mye ikkeflyt i talen, kan det være vanskelig for barnehagepersonale å vurdere om et barn stammer, eller om det har normal ikkeflyt. Om foreldrene er bekymret for barnets taleflyt, bør barnehagen derfor kontakte logoped. Logopeden kan vurdere om barnet stammer eller ikke, og om det bør få behandling på nåværende tidspunkt. Anbefalinger fra fagpersoner tilsier at det er en fordel om behandlingen settes igang i førskolealder. Det fins evidensbasert behandling for førskolebarn som stammer, for eksempel Lidcombe-programmet.
Behandling av skolebarn
Logopedisk behandling av skolebarn som stammer vil gjerne omfatte flytskapende teknikker for å hjelpe barnet å få kontroll over stammingen. Slike teknikker er blant andre fleksibelt taletempo (å senke tempoet når en skal si noe vanskelig), og talepauser. Avhengig av i hvilken grad barnet har negative følelser knyttet til stammingen sin, kan det òg være viktig å ufarliggjøre stammingen. Det kan gjøres ved å prate åpent om stammingen med barnet, og leke med stammingen. Av og til kan familie, lærere og jevnaldrende reagere uhensiktsmessig på stammingen, for eksempel ved å avbryte barnet eller be barnet `ta det med ro`. Det er viktig å lytte til barnet og høre hvordan det ønsker å bli møtt. Det kan være nyttig å planlegge sammen med barnet hvordan barnet kan forklare stammingen for andre, og hva barnet kan si om noen reagerer på en måte barnet ikke liker.
Behandling av ungdommer og voksne
Det fins mange måter å behandle stamming hos ungdommer og voksne på. Hvilken behandlingsform som passer, vil avhenge av hvordan stammingen arter seg, og av den enkeltes ønsker og mål. Mange fagfolk argumenterer for en helhetlig behandling som retter seg mot tanker og følelser i tillegg til tale. For en person som har stammet i mange år, vil det kreve mye arbeid å lære seg en ny måte å snakke på. Dersom teknikker for å endre talen (flytskapende og stammemodifiserende teknikker) benyttes, kan det være en utfordring å overføre disse teknikkene til situasjoner i hverdagen. Mange opplever at det går greit å bruke teknikkene sammen med logopeden, men at det krever mye arbeid å bruke dem sammen med andre.
Krakk
Krakk kan være:
Lilly Potter
Lily Potter Lily Potterová Lily Potter Figuren der Harry-Potter-Romane Lily Potter Lily Potter Lily Potter Lily Evans Potter Lily Potter Lily Potter Lily Evans Lily Potter Lily Potter Familjen Potter
Hạ Long
Ha Long, også kjent som Hong Gai, er en havneby i den administrative region Mien Nui Va Trung Du helt nord i Vietnam, mot grensen til Kina. Byen hadde i 2004 145 900 innbyggere. Byen ligger ved Ha Long-bukten, som er et av Vietnams fremste turistmål. Nord-Vietnams viktigste havneby Haiphong ligger bare 40 km sørvest for Hong Gai.
Fra havnen i Ha Long utskipes blant annet kull fra de enorme gruvene i det nærliggende Quang Yen. Andre næringsveier i området er fiskeri og risdyrking.
Adrián Díaz
Adrià Díaz (født 17. september 1990) er en spansk kunstløper. Han konkurrerer i isdans sammen med Olivia Smart. Med tidligere partner Sara Hurtado deltok han under Vinter-OL 2014 i Sotsji, der de ble nummer 13.
Transeuro Energy
Transeuro Energy Corp. er et kanadisk olje- og gasselskap, med interesser i Canada, Ukraina, Armenia og Papua Ny-Guinea. Selskapet ble notert på Oslo Axess den 1. august 2007.
FC Groningen
FC Groningen er en nederlandsk fotballklubb fra Groningen. Groningen spiller i Eerste divisie. Klubben ble grunnlagt 16. juni 1971 av Groninger Voetbal en Atletiek Vereniging.
Den norske landslagsspilleren Erik Nevland, Arjen Robben, Virgil van Dijk og Luis Suárez har spilt for klubben. Den tidligere RBK-spilleren Alexander Sørloth signerte i 2015 en 4,5-årskontrakt med klubben. Han spilte der i en og en halv sesong før han ble solgt til FC Midtjylland.
Spillerstall
Oppdatert 16. april 2023.
SCAN Geophysical
SCAN Geophysical AS er et norsk seismikkselskap med kontorer i Oslo, Moskva, Caracas og Singapore. Virksomheten omfatter innsamling og prosessering av 2D, 3D og 4C data for maritim seismikk, i forbindelse med leting, utvikling og utnyttelse av olje- og gassforekomster. Selskapet var notert på Oslo Axess fra 31. mai 2007 til 9. juli 2009, under tickeren SCANG. Selskapet ble slått konkurs 29. juni 2009.
John Graham, 1. vicomte av Dundee
'''John Graham av Claverhouse, 1. vicomte av Dundee''' (født ca. 21. juli 1648, død 27. juli 1689) var en skotsk soldat og adelig, en Tory-politiker og en praktiserende episkopal. Claverhouse huskes for to forskjellige roller. Mange nedtegnelser beskriver hans forfølgelse av kovenantene i Sørvest-Skottland, både under og etter de religiøse urolighetene og opprørene på 1670- og 1680-tallet. Presbyterianske historikere har gitt ham tilnavnet «Bluidy Clavers». Dette til tross, han krevde at folk hadde en overbærende tilnærming til kovenantene, han giftet seg til og med inn i en viktig kovenantfamilie. Som general i den skotske hæren var Claverhouse en lojal undersått av kong Jakob II og VII etter den ærerike revolusjonen i 1688.
Han kjempet på de lojale høylandsklanene og ledet dem til seier ved Killiecrankie. I det samme slaget mista han livet. Selv om jakobittopprøret sett under ett var lite suksessfullt, ble Claverhouse en helt for jakobittene, noe som gjorde ham fortjent til sitt andre kallenavn: «Bonnie Dundee».
Lehtimäki
Lehtimäki er en tidligere kommune i landskapet Södra Österbotten i Finland. Kommunen ble den 1. januar 2009 slått sammen med Alajärvi kommune.
PCI-X
PCI-X er en standard for utvidelseskort i datamaskiner som gir økt ytelse, primært for tjenere og arbeidsstasjoner. Den er en utvidelse av PCI-standarden som dobler bussbredden til 64 biter og øker klokkefrekvensen på bussen. Versjon 1.0 av standarden tillot en klokkefrekvens på 66 og 133 MHz, mens versjon 2.0 også tillot 266 og 533 MHz. Bortsett fra økt bredde og hastighet på bussen, er PCI-X lik vanlig PCI og stort sett bakoverkompatibel. Unntaket er for gamle 5 volt PCI-kort. Det er også mulig å bruke PCI-X i en 16-bit variant, men med samme høye hastighet. PCI-X har, i likhet med PCI og AGP, blitt erstattet av PCI Express.
Krakk (møbel)
En krakk, taburett eller skammel er et møbel som enklest kan beskrives som en stol uten rygglene.
Uttrykket brukes også for tilsvarende konstruksjoner som ikke nødvendigvis er til å sitte på, slik som sagkrakk.
Skovveien (Oslo)
Opprinnelsen til navnet er at veien gikk langs en furuskog som tilhørte løkken Uranienborg. Skogen lå i høydedraget rundt nåværende Uranienborg kirke. Veien gikk til å begynne med fra Frognerveien, og endte i tunet på løkken. Kastanjetrærne i øvre del av Skovveien er rester av den gamle alleen opp til tunet. Det danske navnet er så innarbeidet at det er beholdt, selv om mange gatenavn ellers i byen er fornorsket.
Johan Sebastian Welhaven bodde mot slutten av livet i Skovveien 39, og det står en statue av ham på hjørnet av Skovveien og Briskebyveien (Riddervolds plass). Tidligere gikk partallsnummereringen til 52. Nr. 50 og 52 var to murhus på nedsiden av Harelabbveien som ble revet i 1968.
Telavåg
Telavåg er et tettsted i Øygarden kommune i Vestland. Tettstedet har innbyggere per 1. januar, og ligger på Sotra utenfor Bergen.
Tidlig historie
Utgravinger har sporet bosettinger på Telavåg tilbake til 500-tallet. Ved Lauvvatnet mellom Telavåg og Kausland er det også funnet en boplass fra steinalderen. Tradisjonelt tilhørte Telavåg Nonneseter kloster, men i 1528 overførte kong Frederik Telavåg til adelsmannen Vincens Lunge. Helt fra middelalderen drev man hvalfangst av vågehval i Telavåg. Fra denne tiden er det notert at bygdefolket skulle ha en tønne øl for hver hval de fanget og skar opp. I inngangen til vågen ligger en holme - Stekholmen - som ble sperret ved å stikke trepæler ned i sjøen på ene sider av holmen (derav holmens navn), mens den andre var åpen hvor hvalen kunne svømme inn, her ble det hurtig sperret med en hvalnot. Når hvalen var stengt inne begynte arbeidet med å utmatte og avlive den. Dette var en seig kamp og opplagt dyreplageri, og selv om sundsokningene etter hvert hadde sin egne kreative metoder ved å smøre gift på harpunene for å forkorte prosessen, kunne det fort ta et par døgn før hvalen var nedkjempet. Senere ble det mer vanlig å skyte hvalen, men dette måtte gjøres kun der det var så grunt at man ikke sto i fare for å miste hvalen om den sank. En lang rekke gårder i kommunen hadde da rett på en andel av hvalkjøttet. Det var imidlertid ikke alltid bygdefolket klarte å bli enige om hvordan byttet skulle fordeles, og i 1872 tok Iver Johannessen og Sjur Sjursen Øvretvedt ut stevning av sambygdingene Ole Johannessen og Thomas Monsen Telle. Den bitre striden om hvalretten kulminerte i 1878 ved at Øvretvedt ble idømt 20 dagers fengsel for å vold og trusler mot Johannessen og Telle. Det var ikke bare hval man fanget ved å sperre sundene ved Stekholmen, her trakk også store silde- og makrellstimer inn. Slik fangst ble også drevet ved Selstø lenger ute i fjorden, og man regner med at Selstøbuene har vært i bruk siden 1600-tallet. Her bodde fiskerne i påvente av at fiskestimene skulle komme inn i viken, hvorpå de sperret den igjen med not. Selstøbuene er fredet og nylig restaurert.
I tillegg til fangst fra havet var sauehold og korndyrking næringsveier på land, og på det meste var det åtte kverner i bygda hvor bøndene kunne male korn.
Telavåg under andre verdenskrig
Allerede ved krigsutbruddet 9. april ble bygden satt på kartet. Den britiske jageren HMS «Gurkha» var da del av en britisk konvoi sammen med 7 andre jagere og 5 kryssere, men forlot de andre skipene for å søke bedre skyteforhold. Da jagerfly angrep på ettermiddagen, ble båten et lett bytte for de tyske bombene, og sank senere på kvelden vest for Telavåg. Av mannskapet på 215 omkom 16 personer. Ved 60-årsdagen for forliset ble det avholdt en minnemarkering på Nordsjøfartmuseet hvor militærattacheen ved Storbritannias ambassade i Oslo deltok.
Nordsjøfarten
Tidlig ble det etablert illegal persontransport fra Telavåg til Storbritannia. Stedet lå helt sentralt til for Englandsfarten, og både Shetlandsgjengen og andre skøyter landsatte og hentet agenter i området. Nærmere 500 mennesker flyktet over Nordsjøen fra Telavåg, men mange av disse forliste på veien. Den største enkelttragedien inntraff i november 1941 da MK «Blia» gikk ned i et kraftig uvær, og alle de 43 om bord omkom. Lokalbefolkningen var dessuten ivrig med i motstandsarbeidet til tross for tyskernes gjentatte påminnelser om at alle forbindelser med fienden ville bli straffet med døden. For okkupasjonsmakten hadde det høy prioritering å få stanset den illegale overfarten, og i september 1941 ble det offisielt innført dødsstraff for dem som ble tatt i å forsøke å forlate landet på denne måten.
Kompromittering og pågripelse
I april 1942 ble den illegale virksomheten avslørt og stoppet av den tyske okkupasjonsmakten. Bakgrunnen for kompromitteringen var at Lauritz Telle hadde havnet i en tvist om et båtkjøp, hvorpå han som hevn ble anmeldt for ulovlig besittelse av et radioapparat. Lensmann i Fjell var dengang Per Lie som sympatiserte med nazistene. Saken havnet derfor hos Johan Bjørgan i statspolitiet, og 25. april dro han til Telavåg i sivilt antrekk for å undersøke forholdene. Båtføreren som ga ham skyss over sundet, tok ham for å være englandsfarer og anbefalte han å oppsøke Laurits Telle. Det var nettopp Telles ulovlige radio som førte Bjørgan til Telavåg, og han ble tatt vel imot av Telle som gjerne ville at han skulle møte to karer han hadde på loftet sitt. Men Bjørgan holdt seg til sin rolle som flyktning, og sa at han ville komme tilbake to dager senere for å få skyss over Nordsjøen. Så ringte han til Bergen og sa fra. Klokken fire om morgenen 26. april ankom en båt med Gestapo-menn og et par norske politifolk Telavåg.
Agentene Arne Medal Værum og Emil Gustav Hvaal fra Kompani Linge hadde tatt inn hos ekteparet Lauritz og Martha Telle, der de sov på lemmen sammen med 14 år gamle Åge Odd Telle. Gestapo omringet huset til Lauritz Telle og tok seg inn mens de to agentene fortsatt sov. Åge Telle våknet av tre uniformerte menn som braste inn. Det ble skutt tett, og en kule streifet øreflippen hans. Da det stilnet, fløt gulvet av blod. De to Gestapo-offiserene Gerhard Berns og Henry Bertram var skutt og drept. Av andre Gestapomenn var Helmuth Klötzer skutt gjennom armen, mens Josef Seufert mottok jernkorset for sin innsats under pågripelsen, men fikk dødsstraff etter krigen for sin medvirkning til terrordrap mot norske motstandsfolk. Værum ble også drept i skuddvekslingen, og Hvaal alvorlig såret.
Represalier
Samme dag som konfrontasjonen fant sted, ble 12 personer fra Telavåg ført til Bergen for forhør og tortur. Blant disse var Lauritz og Martha Telle som begge var i 60-årene. For Reichskommissar Josef Terboven var det tungt å svelge at to av hans fremste offiserer hadde blitt drept av motstandsfolk, og han kom personlig til Telavåg for å se til at bygden ble straffet. 30. april 1942 ble alle bygninger sprengt og brent, båtene senket, og en del av buskapen slaktet. Alle arbeidsføre menn mellom 16 og 60 i bygden ble sendt til Sachsenhausen konsentrasjonsleir, og av 72 menn døde 31 i fangenskap, mange av underernæring og dysenteri. I Trandumskogen ble 18 fanger som satt i arrest for å ha deltatt i englandsfarten utenfor Ålesund, henrettet som «sonoffer» for de to drepte Gestapo-offiserene. Den overlevende Linge-agenten, Emil Gustav Hvaal, og sønnen i huset der skuddvekslingen fant sted, Lars Telle, ble henrettet i Trandumskogen i 1943. Ytterligere to menn fra Telavåg som tjenestegjorde i marinen, omkom i 1943.
Resten av folket fra Telavåg, kvinner og barn medregnet, ble først stuet sammen i ungdomshuset i bygda uten mat og varme. Aksjonen sjokkerte også mange av de unge tyske soldatene, og noen av dem gråt. To dager senere ble fangene ført i tyske krigsskip til Bergen og internert på Storetveit skole, der de var i flere uker og overlevde på råtne poteter og gammel fisk. Tyskernes plan var at arbeidsføre kvinner skulle sendes til Østlandet, men etter utbrudd av skarlagensfeber og difteri klarte norske leger å få planene skrinlagt. I stedet ble alle sendt til Framnes skule ved Norheimsund, hvor de var internert i to år.
I omkringliggende bygder ble det slått opp plakater med advarsler om at det var ulovlig å bosette seg i Telavåg, og at nordmenn som befant seg der, ville bli skutt.
Frigjøring
Kvinner og barn som var internert i Hardanger ble satt fri i 1944, og de fleste flyttet tilbake til Sund, men Telavåg hadde de fortsatt forbud mot å oppsøke. Lauritz Telle ble løslatt fra Grini 9. mai 1945 sammen med resten av fangene der. Sachsenhausen ble frigjort av polske og russiske styrker 22. april 1945, men som følge av Folke Bernadottes avtale med Heinrich Himmler hadde de norske og danske fangene like før blitt overflyttet til en felles leir hvor de skulle betjenes av Svenska Röda Korset. Leiren som ble benyttet var Neuengamme utenfor Hamburg og fangene fra Telavåg ble kjørt hit i busser. Etter å ha vært her i tre uker fikk Bernadotte Himmler på gli og tillot å forflytte de norske og danske krigsfangene til Danmark, og 22. april var fangene over på dansk jord. Her fikk fangene fra Telavåg et brutalt møte med den danske matkultur; etter tre år på små og enkle matrasjoner var deres fordøyelsessystem ikke forberedt på det fete danske kosten. Mange ble så dårlige at de måtte ha legehjelp, men alle kom seg igjen nokså raskt. Etter åtte dager med dansk gjestfrihet ble de transportert videre til en karanteneleir i Sverige hvor de måtte være i to uker. I tillegg til at fangene her fikk utmerket behandling og forpleining mottok de her også budskapet om nazistenes kapitulasjon. Etter endt karantene ble de kjørt til Göteborg hvor Svenska Röda Korset delte ut klær, sko og kofferter til fangene, samt 300 kroner i kontanter til hver. Videre nordover gikk ferden med tog, og de ankom Oslo 26. mai. Først 28. mai kom de seg videre med tog til Bergen og ble gjenforent med sine familier på jernbanestasjonen i Bergen. Her var også fylkesmann Gjert Lindebrække, varaordfører Arthur Sundt og professor Bjørn Trumpy møtt opp som representanter fra myndighetene. Lauritz Telle og representanter for Bjørn West var også til stede. De hjemvendte og deres pårørerende ble etter mottakelsen samlet på Grand Hotel Terminus som ligger like ved siden av jernbanestasjonen. Både fylkesmann Lindebrække og formannen for Røde kors holdt her taler.
Gjenoppbygging
Nazistenes håndtering av Telavåg-saken var ment å ha en avskrekkende virkning på nordmenn som organiserte illegal kommunikasjon med de allierte, og intensjonen var at bygden Telavåg skulle fjernes fra kartet og aldri gjenreises. Dette skapte en sterk symboleffekt i årene etter krigen der man var fast bestemt på å gjøre nazistenes spådom til skamme. Dette arbeidet kunne telavågingene umulig klare alene når halvparten av alle voksne menn var omkommet under krigen, og det måtte betydelig bistand til. I tillegg til økonomiske bidrag fra Krigsskadetrygden, Nasjonalhjelpen og Husbanken kom det mange gaver og bidrag fra frivillige. Bergens Arkitektforening stilte med gratis arbeidskraft. Foruten Statens distriktsarkitekt, Hans Wichmann Rohde, besto komiteen av arkitektene Kristian Bjerknes, Per Hauge, Johan Lindstrøm, Per Sande og Haakon Tønjum. Tilsammen ble det tegnet 73 bolighus, 43 løer og 49 sjøhus. Sentralt i gjenreisningsarbeidet stod ordfører Johannes Evensen Hummelsund, og både Kong Haakon og Kronprins Olav besøkte Telavåg for å besiktige arbeidet med å gjenreise bebyggelsen. Dette arbeidet ble avsluttet i september 1949 og ble markert med en stor fest. Ny skole ble imidlertid ikke ferdigstilt før i 1951.
Ettertiden
Telavåg har fått en spesiell plass i norsk okkupasjonshistorie, og man finner ingen lignende hendelser i Norge. De nærmeste parallellene er i Lidice i Tsjekkia og Oradour-sur-Glane i Frankrike. Telavåg var sågar et av tiltalepunktene ved Nürnberg-domstolen som gjaldt norske forhold. Noen år etter krigen betalte også Tyskland en erstatning til telavågingene.
Til minne om hendelsene på Telavåg under krigen og de uhyggelige opplevelsene som derav fulgte for bygdas innbyggere ble Nordsjøfartmuseet åpnet i 1998. Flere av dem som krysset Nordsjøen på flukt fra okkupasjonsmakten har blitt tildelt regjeringens minnemedalje.
I 2002 ble de som ble internert på Framnes hver tilkjent ca. 60 000 kroner i erstatning for den urettmessige frihetsberøvelsen.
Kultur
Telavåg Idrettslag ble stiftet i 1968. I nyere tid har fotball og volleyball vært i hovedfokus. Klubben disponerer en utendørs gressbane på Telavåg Stadion og har også aktiviteter i Bygdahallen. Tellecupen blir arrangert på Telavåg Stadion.